«Հարկ է նախ եւ առաջ համոզուիլ թէ Քրիստոսի սէրը մակերեսային զգացում մը չէ, այլ սրտի հիմնական վերաբերմունք մը», ըսաւ Սրբազան Քահանայապետը ու ակնարկեց Յիսուսին խօսքերուն. «Եթէ Պահէք իմ պատուիրաններս, կը մնաք իմ սիրոյս մէջ,ինչպէս ես պահեցի Հօրս պատուիրանները եւ կը մնամ Անոր սիրոյն մէջ», եւ այս առընչութեամբ դիտել տուաւ թէ «Սէրը կ՛իրականանայ առօրեայ կեանքին մէջ, առօրեայ արարքներուն ու վերաբերմունքներուն մէջ, ապա թէ ոչ ան կը դառնայ պատրանք, հաստատեց Սրբազան Քահանայապետը հաստատելով թէ Յիսուս մեզմէ կը խնդրէ պահել իր պատուիրանները որոնք կը ներփակուին հետեւեալ նախադասութեան մէջ «Սիրեցէք զիրար, ինչպէս ես ձեզ սիրեցի»։